Ο **Ερίκ Αμπιντάλ** είναι Γάλλος πρώην ποδοσφαιριστής γεννημένος στις 11 Σεπτεμβρίου 1979 στη Λυών της Γαλλίας και τελευταία αγωνίστηκε στον Ολυμπιακό Πειραιώς.

Καριέρα
-------

### Οι πρώτοι σύλλογοι

Ο Αμπιντάλ ξεκίνησε την καριέρα του από τις ακαδημίες της ΑΣ Λυών Λα Ντυσέρ, μια ερασιτεχνική ομάδα στα προάστια της Λυών. Το 1999 προάχθηκε στην πρώτη ομάδα. Το 2000 πήγε στη Μονακό και έκανε το ντεμπούτο του στη Λιγκ 1 στις 16 Σεπτεμβρίου 2000 σε μια νίκη επί της Τουλούζ με 3-0. Αγωνίστηκε σε 22 αγώνες χωρίς να πετύχει κανένα γκολ.

Το 2002 ο Αμπιντάλ πήρε μεταγραφή στη Λιλ. Εκεί συνάντησε τον πρώην προπονητή του, Claude Puel. Ο Puel τον είχε βασικό στην ενδεκάδα. Αγωνίστηκε σε 62 ματς.

### Λυών

Το 2004 πήγε στην πόλη όπου γεννήθηκε και αγωνιζόταν μέχρι το 2007 στη Λυών, όπου κέρδισε τρία συνεχόμενα πρωταθλήματα σε εθνικό επίπεδο. Κέρδισε γρήγορα την εμπιστοσύνη του προπονητή του, ώστε σε έναν αγώνα με τη Μάντσεστερ Γιουνάιτεντ ο Αμπιντάλ μάρκαρε τον Κριστιάνο Ρονάλντο.

Στις 10 Νοεμβρίου 2004 σκόραρε το πρώτο γκολ της καριέρας του, σε μια ήττα με 2-3 από την πρώην ομάδα του, τη Λιλ για το Κύπελλο Γαλλίας. 

Τη σεζόν 2005-2006 ο Αμπιντάλ έχασε το πρώτο μισό της σεζόν μετά από έναν τραυματισμό σε ένα φιλικό παιχνίδι με την Όνσε Κάλντας. Μετά από 3 σεζόν στη Λυών, ο Αμπιντάλ σκόραρε 2 γκολ σε 72 εμφανίσεις.

### Μπαρτσελόνα

Η Μπαρτσελόνα έδωσε 15.000.000 ευρώ στη Λυών για να αποκτήσει τον Αμπιντάλ, ενώ υπήρχε και μπόνους 500.000 ευρώ εάν η Μπαρτσελόνα κέρδισε το Τσάμπιονς Λιγκ, πράγμα που κατάφερε το 2009 και το 2011. Με την απόκτησή του παίκτη η Μπαρτσελόνα έθεσε στο συμβόλαιό του ρήτρα παραχώρησης ύψους 90 εκ. ευρώ.

Ο Αμπιντάλ έκανε το ντεμπούτο του με τη φανέλα της Μπαρτσελόνα στις 26 Αυγούστου 2007 με τη Σανταντέρ. Ολοκλήρωσε την πρώτη του σεζόν στη Βαρκελώνη με 30 εμφανίσεις. Όμως έχασε τον τελικό του Τσάμπιονς Λιγκ το 2009 επειδή δέχτηκε απευθείας κόκκινη κάρτα στον ημιτελικό με την Τσέλσι .

Τη σεζόν 2009-2010 ο Αμπιντάλ συνέχισε να είναι βασικός, παρά την άφιξη του Μάξουελ στο Καμπ Νου. Στις 5 Ιανουαρίου του 2011 σκόραρε το πρώτο του γκολ με την Μπαρτσελόνα, με αντίπαλο την Αθλέτικ Μπιλμπάο στα πλαίσια του Κυπέλλου Ισπανίας.

Στις 18 Ιανουαρίου 2012 ο Αμπιντάλ σκόραρε το δεύτερο γκολ του με τη φανέλα της Μπαρτσελόνα. Τον επόμενο μήνα ανανέωσε το συμβόλαιο με τον σύλλογο, κρατώντας τον στο Καμπ Νόου μέχρι τις 30 Ιουνίου 2013. Στις 30 Μαΐου 2013, ανακοινώθηκε ότι ο ομάδα δεν θα ανανεώσει τη σύμβασή του.

### Ολυμπιακός

Στις 5 Ιουλίου 2014 ο Αμπιντάλ ήρθε στον Πειραιά μεταγραφόμενος από τη Μονακό και ολοκλήρωσε την συμφωνία του με τον Ολυμπιακό υπογράφοντας για δύο χρόνια. Σταμάτησε την καριέρα του στις 19 Δεκεμβρίου ανακοινώνοντας την αποχώρησή του από την ενεργό δράση .

Ο Ερίκ Αμπιντάλ, επέστρεψε στον Ολυμπιακό μετά από αποδοχή της πρότασης που του έγινε προκειμένου να αναλάβει πόστο μάρκετινγκ, χορηγιών, προετοιμασίας της ομάδας και επικοινωνίας με τις ακαδημίες της Μπαρτσελόνα. Στην ομάδα του Πειραιά εργάζεται μέχρι σήμερα.

Τα προβλήματα υγείας
--------------------

Στις 15 Μαρτίου 2011, η Μπαρτσελόνα ανακοίνωσε ότι ο Αμπιντάλ είχε έναν όγκο στο ήπαρ. Ο παίκτης υποβλήθηκε σε χειρουργική επέμβαση δύο ημέρες αργότερα.

Την παραμονή της επέμβασης και πριν από τη έναρξη του αγώνα για τη φάση των 16 στο Τσάμπιονς Λιγκ μεταξύ Ρεάλ Μαδρίτης και Λυών, οι παίκτες των δύο ομάδων φορούσαν μπλούζες που ανέγραφαν *Animo Abidal* (Περαστικά Αμπιντάλ). 

Στις 15 Μαρτίου 2012 ανακοινώθηκε ότι ο Αμπιντάλ θα πρέπει να υποβληθεί σε μεταμόσχευση ήπατος, μια που το πρόβλημα δεν αντιμετωπίστηκε με την επέμβαση αφαίρεσης του όγκου που είχε προηγηθεί ένα χρόνο νωρίτερα. Στις 10 Απριλίου υποβλήθηκε στη χειρουργική επέμβαση μεταμόσχευσης, με τον ξάδερφό του Ζεράρ να είναι ο δότης.

Η υπόθεση της μεταμόσχευσης έγινε αντικείμενο εισαγγελικής παρέμβασης το καλοκαίρι του 2018, ωστόσο δεν προέκυψε οποιοδήποτε επιβαρυντικό στοιχείο κι έτσι η έρευνα μπήκε στο αρχείο λίγους μήνες αργότερα.

Εθνική ομάδα
------------

Ο Αμπιντάλ έκανε το ντεμπούτο του με την Εθνική Γαλλίας στις 18 Αυγούστου 2004 σε ένα φιλικό με τη Βοσνία-Ερζεγοβίνη. Αγωνίστηκε στο Παγκόσμιο Κύπελλο Ποδοσφαίρου 2006, στο Ευρωπαϊκό Πρωτάθλημα Ποδοσφαίρου 2008 και στο Παγκόσμιο Κύπελλο Ποδοσφαίρου 2010.Στις 13 Αυγούστου 2014 ανακοίνωσε την αποχώρηση του από την Εθνική Γαλλίας .

Παραπομπές
----------

1. ↑  Ο τραυματισμός του Αμπιντάλ σε φιλικό παιχνίδι
2. ↑  «Συμφωνία Αμπιντάλ-Μπαρτσελόνα». Αρχειοθετήθηκε από το πρωτότυπο στις 23 Οκτωβρίου 2013. Ανακτήθηκε στις 31 Μαΐου 2013.
3. ↑  Τα στιγμιότυπα του ημιτελικού: Τσέλσι-Μπαρτσελόνα
4. ↑  «Η ανακοίνωση του Αμπιντάλ για τη λύση της συνεργασίας με την Μπαρτσελόνα». Αρχειοθετήθηκε από το πρωτότυπο στις 7 Ιουνίου 2013. Ανακτήθηκε στις 31 Μαΐου 2013.
5. ↑  Μεταγραφή Αμπιντάλ στον Ολυμπιακό όπως αναρτήθηκε στον sport-fm
6. ↑  Animo Abidal
7. ↑  Καταχανάς, Ανδρέας. «Στο αρχείο η υπόθεση Αμπιντάλ». *fws.gr*. Αρχειοθετήθηκε από το πρωτότυπο στις 7 Οκτωβρίου 2018. Ανακτήθηκε στις 5 Οκτωβρίου 2018.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Ερίκ Αμπιντάλ** |

* Ο Αμπιντάλ στην επίσημη ιστοσελίδα της Μπαρτσελόνα
* Ο Αμπιντάλ στην επίσημη ιστοσελίδα της UEFA

|  |  |
| --- | --- |
| 

|  |
| --- |
| * Πύλη:Βιογραφίες
* Πύλη:Ποδόσφαιρο
 |

 |

|  |  |  |  |  |
| --- | --- | --- | --- | --- |
| 

| π • σ • ε
**Εθνική Γαλλίας – Μουντιάλ 2006** |
| --- |
|  |
|  | 
* 1 Λαντρό
* 2 Μπουμσόνγκ
* 3 Αμπιντάλ
* 4 Βιεϊρά
* 5 Γκαλάς
* 6 Μακελελέ
* 7 Μαλουντά
* 8 Ντορασό
* 9 Γκοβού
* 10 Ζιντάν Αρχηγός
* 11 Βιλτόρ
* 12 Ανρί
* 13 Σιλβέστρ
* 14 Σαχά
* 15 Τουράμ
* 16 Μπαρτέζ
* 17 Ζιβέ
* 18 Ντιαρά
* 19 Σανιόλ
* 20 Τρεζεγκέ
* 21 Τσιμποντά
* 22 Ριμπερί
* 23 Κουπέ
* Προπονητής: Ντομενέκ
 |

 |


|  |  |  |  |  |
| --- | --- | --- | --- | --- |
| 

| π • σ • ε
Εθνική Γαλλίας – Μουντιάλ 2010 |
| --- |
|  |
|  | 
* 1 Λορίς Τερματοφύλακας
* 2 Σανιά
* 3 Αμπιντάλ
* 4 Ρεβεγιέρ
* 5 Γκαλάς
* 6 Πλανούς
* 7 Ριμπερί
* 8 Γκουρκύφ
* 9 Σισέ
* 10 Γκοβού
* 11 Ζινιάκ
* 12 Ανρί
* 13 Εβρά (c)
* 14 Τουλαλάν
* 15 Μαλουντά
* 16 Μανταντά Τερματοφύλακας
* 17 Σκιλασί
* 18 Ντιαρά
* 19 Ντιαμπί
* 20 Βαλμπουενά
* 21 Ανελκά
* 22 Κλισί
* 23 Καρασό Τερματοφύλακας
* Προπονητής: Ντομενέκ
 |

 |